கேள்வி: மெங்கே நைட்ரோயேற்றம் பற்றி விளக்கவும்.
பதில்: மெங்கே நைட்ரோயேற்றம் ''( Menke nitration)'' எலக்ட்ரான் மிகுதி அரோமாட்டிக் சேர்மங்களுடன் தாமிர(II) நைட்ரேட்டு எனப்படும் குப்ரிக் நைட்ரேட்டும், அசிட்டிக் நீரிலியும் சேர்க்கப்பட்டு மேற்கொள்ளப்படும் ஒரு வேதி வினையாகும். இவ்வினையின் விளைவாக செயலூக்கம் பெற்ற தொகுதியுடன் நைட்ரோ வேதி வினைக்குழு ஆர்த்தோ நிலையில் முன்னுரிமையுடன் இணைகிறது . நெதர்லாந்து நாட்டைச் சேர்ந்த டச்சு வேதியியலர் யே.பி.மெங்கே இவ்வினையைக் கண்டறிந்ததால் மெங்கே நைட்ரோயேற்றம் என்ற பெயரைப் பெற்றது .